Una hormona ye prencipalment una proteína u un esteroide que en os sers vivos pluricelulars regula y coordina l'actividat conchunta d'as celulas. Son mensachers bioquimicos producitos por glandulas endocrinas u de secreción interna ya que tiran as hormonas a lo meyo interno (sangre, hemolimfa u sapia). Nomás actúan sobre un organo determinato dito organo blanco u organo diana as celulas d'o qualo son as solas que tienen en a membrana plasmatica receptors hormonals especificos ta aquellas hormonas que pueden influir en l'actividat de l'organo.